text: Herrega kuufama addaa isiniif qabna. Fedhii keessaniif akka tolutti kan qophaa’e, maallaqa keessan nageenyaa fi tasgabbiidhaan eegachuu dandeessu
text: #000001
text: Paakeejiin oomishaa fi tajaajila faayinaansii keenyaa daldala keessan irraa bu'aa guddaa akka argattan isin gargaaruuf kan qophaa'edha.
text: #000003
text: Mallaqa Biyya alaatii ergamu daddabarsuu
text: #000009
text: Baankiin Awaash kalaqa hojii jajjabeessuuf cimee kan hojjetu ta’uu ibse
text: #000024
text: Hojii geggeessaan olaanaa Baankii Awaash obbo Tsaaye Shifarraa sirna dorgommii cufiinsa kalaqa hojii Qaxaleewwaniirraatti akka jedhanitti, baankichi itti gaafatamummaa hawaasummaa isaa ba’uuf kalaqa hojii kan jajjabeessuufi deggersa faayinaansii taasisuuf jecha pirojektii haaraa Qaxaleewwan kan jedhu dorgommii kalaqa hojii qophaa’uu isaa ibsuun, baankiin keenya guddina biyyaaf kan fayyadu yaada kalaqa hojii haaraa kanneen qaban garuu sababa hanqina maallaqaaf kalaqa isaanii gara hojiitti jijjiiruu dadhabaniif daggersa faayinaansiifi leenjii kennuu isaa ibsaniiru.
text: #000025
text: Dorgommii kalaqa hojii kanarratti kan hirmaatan naannoolee hundarraa ta’uu ibsuun, dorgommicha kan injifatanis akkataa yaada kalaqa isaanii dhiyeefataniin kanneen ulaagaalee calallii abbootii murtii guutan akkaataa sadarkaa isaaniin birrii kuma dhibba tokkoo (100,000.00) hanga miliyoona tokkootti (1000,000.00) kan badhaafaman yoo ta’u, liqiin wabii malee hanga birrii miliyoona shaniitti kan mijatuuf ta’a.
text: #000026
text: Obbo Awaluun sirna beekamtiifi badhaasaa kanarratti haasaa taasisaniin Baankiin Awaash namoota kalaqa hojii qabaniif baasii guddaa baasuun kalaqa isaanii jajjabeessuun itti gaafatamummaa hawaasummaa bal’inaan ba’aa kan jiruufi baankii hoggantootaafi hojjettoota qaxalee qabuudha jedhan.
text: #000028
text: Baankichi lammiilee hedduudhaaf carraa hojii banuun cinatti kalaqa hojii jajjabeessuuf hojii kana eegaluun isaa dhaabbilee isa fakkaatan biroof fakkeenya guddaa ta’uu isaa ibsuun mootummaan naannoo Oromiyaa dhimmoota barbaachisanirratti deggersa barbaachisu taasisuuf baankicha bira kan dhaabbatu ta’uu waadaa galaniiru.
text: #000029
text: Dabalataanis, dargaggoota sirnicharratti badhaafamuun kalaqa hojii isaanii gara oomishaafi gabaatti akka dhiyeeffataniif mootummaan naannichaa bakka oomishaafi gurgurtaa kan mijeessuuf ta’uus ibsaniiru.
text: #000030
text: Baankiin Awaash hayyoota mul’ata qabaniin kan hundeeffame waan ta’eef, baankiiwwan dhunfaa biyya keenya jiran keessaa baankii angafaafi bu’uura cimaarratti hundeeffame waan ta’eef Baankii Daldala Itoophiyaatti aanee dhaabbata fiyaansaansii guddaa biyyattiin qabduufi dinagdee biyyattii keessatti ashaaraa guddaa kan qabu ta’uus kaasaniiru.
text: #000031
text: Dorgomtoota kalaqa hojii Qaxaleewwanii bakka bu’uun haasaa kan taasise dargaggoo Tsaggaayee Tasfaayee Baankiin Awaash carraa kana mijeessuu isaaf galateeffatee kalaqa dargaggoota keessa jiru caalmaatti baasuuf waaldaan kalaqa hojii Qaxaleewwanii kan hundeeffame waan ta’eef dargaggoonni kalaqa hojii qaban cimanii gurma’anii akka hojjetaniif ergaa dabarsuun, injifattoonni dorgommii kanaas itti gaafatamummaa itti kenname cimanii hojjechuun kaayyoo sagantichaa akka milkeessan kaaseera. Milkaa’ina sagantichaafis dhaabbileefi namoota dhuunfaa deggersaafi ergama itti kenname milkeessaniifi waraqaan ragaa kennameera.
text: #000032